पति जय ने जाहिर की नाराजगी; बोले- फ्री का डाटा मिलता है तो कुछ भी लिखेंगे
Mahhi Vij's Daughter's Makeup Trolling - टीवी एक्ट्रेस माही विज को अपनी 3 साल की बेटी को लिपिस्टिक लगाने की वजह से ट्रोलिंग का सामना करना पड़ा। अब इस पर उनके पति और एक्टर जय भानुशाली ने नाराजगी जाहिर की है।
टीवी एक्ट्रेस माही विज को अपनी 3 साल की बेटी को लिपस्टिक लगाने की वजह से ट्रोलिंग का सामना करना पड़ा। अब इस पर उनके पति और एक्टर जय भानुशाली ने नाराजगी जाहिर की है। जय का कहना है कि लड़कियां मेकअप करना पसंद करती हैं। उसे (बेटी) सप्ताह में पांच दिन स्कूल जाना होता है, इस दौरान उसे कायदे- कानून में रहना पड़ता है।
जय के मुताबिक, सिर्फ वीकेंड पर बेटी को थोड़ा बहुत मेकअप लगाया जाता है। जय का कहना है कि कभी-कभार ये सब चीजें चलती हैं लेकिन लोग जिस तरीके का रिएक्शन दे रहे हैं वो वाकई निराश करने वाली बात है।
मां को देख बेटियां भी लिपस्टिक लगाना पसंद करती हैं
जय भानुशाली और माही विज अपनी तीन साल की बेटी तारा को लेकर कॉमेडियन भारती सिंह के बेटे के बर्थडे पार्टी में पहुंचे थे। इस दौरान तारा लिपस्टिक में थी। इवेंट के फोटोज और वीडियोज सोशल मीडिया पर वायरल होते ही लोगों ने इस सेलिब्रिटी कपल को ट्रोल करना शुरू कर दिया।
अब इस मामले में जय ने ईटाइम्स से बात करते हुए कहा, 'सबको पता है कि लड़कियां मेकअप करना कितना पसंद करती हैं। हर बेटी अपनी मां को अपना आइडल मानती है, अगर मां लिपस्टिक लगा रही है तो बेटियां भी ऐसा करना पसंद करती हैं। हालांकि हम पूरी कोशिश करते हैं कि अभी उसे इन सब चीजों से दूर रखा जाए।
हेटर्स को जवाब देना जरूरी
जय ने आगे कहा, 'उसे (बेटी) हफ्ते में सिर्फ दो दिन की छुट्टी मिलती है, इन दिनों में उसे थोड़ा बहुत परमिशन दे देते हैं। लेकिन अगर कोई सम्मान पूर्वक कोई सलाह दे रहा है तो हम उसे मान सकते हैं, क्योंकि हमें लगता है कि वो भी तारा की फिक्र करते हैं। लेकिन जब कोई हार्ड क्रिटिसिज्म करता है तो मैं भी अपने आप को रोक नहीं पाता हूं। मैं भी फिर उसी तरह जवाब देता हूं।
फ्री डाटा मिलता है तो कुछ भी लिख देते हैं
जय ने आगे कहा, 'इंडिया में 2.5 डाटा फ्री मिल जाता है तो लोग कुछ भी लिख देते हैं। मैंने पहले भी ऐसे लोगों को जवाब दिया है। मेरी फैमिली मुझे सलाह देती है कि हेटर्स को नजरअंदाज किया करो लेकिन सबक सिखाने के लिए जवाब देना पड़ता है।'
गोद लिए बच्चों को छोड़ने का आरोप झेल चुके हैं जय और माही
शादी के 13 साल बाद 2019 में जय और माही के घर बच्ची का जन्म हुआ था। इससे पहले उन्होंने खुशी और राजवीर नाम के दो बच्चों को गोद लिया था। रिपोर्ट्स के मुताबिक, बच्ची के जन्म के बाद जय और माही पर आरोप लगे कि वो अपने फोस्टर चाइल्ड खुशी और राजवीर का ध्यान नहीं रख पा रहे हैं। बाद में वो दोनों बच्चे अपने रियल पेरेंट्स के पास चले गए।
इस विवाद पर बात करते हुए जय ने कहा था, 'हम उनके फोस्टर पेरेंट्स हैं, जिसका मतलब है कि हम उनके एजुकेशन और बेसिक पालन-पोषण का ध्यान रखेंगे। उनके रियल पेरेंट्स हैं। उन्होंने फैसला लिया था कि वे अपने बच्चे के साथ अपने होमटाउन में जहां उनके दादा-दादी हैं, वहां वक्त गुजारना चाहते हैं। जाहिर है, मैं उन्हें अपने साथ रहने के लिए फोर्स नहीं कर सकता। वो अभी भी हमारे घर आते-जाते रहते हैं। इसके बावजूद लोग हमारे पेरेंटिंग पर सवाल उठाते हैं।'
